bavarian-nlp/barwiki-20250901 huggingface dataset:
Luxnbuag

Luxnbuag (dt.: Luxemburg; luxnbuagisch: Lëtzebuerg) is a Groußheazogtum und Midglid vo da Eiropäischn Union. Es buidt zamma mid Bejgien und de Niederlande de Beneluxstootn.
Eadkund.
Luxnbuag grenzt on Frankreich (Grenzleng: 73 km), Bejgien (Grenzleng: 148 km) wia aa on de deitschn Lenda Rheinland-Pfoiz und Saarland o. (Grenzleng midanand: 138 km). Luxnbuag is mid ana Fläch vo 2586,4 km² da zwoatgleanste Stoot vo da Eiropäischn Union.
Es is blos 14 km² greßa ais des Saarland, und damid deitle kleana wia de zwoa boarischn Landkroas Rousnam und Traunstoa midanand.
Gschicht.
Da Nam vom Groußheazogtum leit si vom middlhouchdboarischn "Lucilinburhuc", speda "Lützelburg" ob, wos nix andas wia „kloane Buag“ hoaßt, de bei da Haptstod Luxnbuag entstana is. De Grafschoft Luxnbuag is 963 as easchte Moi urkundle afdaucht. 1354 is' Heazogtum worn. Im 14. Joarhundat hot de Dinastie vo de "Luxnbuaga" via deitsche Koasa gstejt. 1441 is des Land ans Haus Burgund kemma, vo doat 1477 an de Habsbuaga, seit 1522 an de spanische Linie. Mit'n Spanischn Eabfoigekriag is a Dal vo de Estareichischn Niederlande worn und 1795 on Frankreich kemma. Afm Weana Kongress is 1815 zu oam mid de Niederlande in Personajunion vabundna Groußheazogtum worn. 1839 hot Luxnbuag mea ois de Hejftn vo seim Terretorium an Bejgien valorn. De voistendige Unobhengigkeit is 1867 erklärt worn. Nochdem Luxnbuag in zwoa Wejdkriag vo de deitschn Truppn ibarennt worn is, is des Land seit 1948 mitn Eihtritt in de Benelux-Zollunion und 1949 zua NATO nimma neitral wia davoa. Luxnbuag is oans vo de sechs Grindungsmitglida vo da Eiropäischn Union. Es is heit des oanzig ibablime suvaräne Groußheazogtum ibahaupt.
Vawoitungsgliedarung.
Des Land wead untagliedat in de drei Distrikte Grevenmacher, Luxnbuag und Diekirch mid zwejf Kantone und 105 Gmoana. 12 vo de Gmoana hams Stodrecht. 
De Gmoana san wia bei uns Sejbstvawoitungskeapaschaftn.
De Sproch in Luxnbuag.
De Sprochnsituation is a bissl kompliziad. De Muadasprach vo de Luxnbuaga is Luxnbuagisch („Lëtzebuergesch“), a mitteldeitscha Dialekt ("moselfränkisch").
Se is seit 1984 Nationalsproch und a Amtssproch. Franzesisch und as Houchdeitsche san oba aa offizeje Amtssprochn. De Gsetze san oba in franzesisch ghoitn.
Siddeitschland

Mid Siddeitschland is a ned ganz akkurat definiade Region gmoant, in de je nochdem wia mas auslegt, oi Gebiat innahoi und außahoi vo da Bundesrepublik Deitschland dazuazejt wean. Politisch gseng is nomalaweis grob da sidliche Teil vo Deitschland mid de Lända Bayern, Baden-Württemberg, Sidhessn, manchmoi a am Saarland und da Pfoiz gmoand. Oft wiad a d Mainlinie ois nadialiche Grenz ogehm, de an histoarisch breissisch prägtn Noadn und an estarreichisch prägtn Sidn vom deitschn Sprochraum trennt. Sprochwissnschaftle is da obadeitsche Sprochraum ("Obadeitschland") gmoand, der wos dann a Estarreich, Liachtnstoa an Tei vo da Schweiz und Italien mied eischliaßt.
Da ganze siddeitsche Raum is im Gengsatz zum Noaddeitschn Raum a zum Groußteil stoag katholisch prägt.
Unobhängigkeit.
Noch am Entwuaf vom US-amerikanischn Finanzminista Henry Morgenthau nochm Zwoatn Weidgriag häd Deitschland in a unobhängigs Siiddeitschland und Noaddeitschland teid wean soin, damid vo Deitschland koa Angriffsgriag nimma ausgeh ka. Da Morgenthau-Plan, wia se des schimpft, is oba dann boid vom US-Presidentn Franklin D. Roosevelt wieda vawoafa woan.
Wenga da kuituarejn und sprochlichn Vabundndheid zwischn de Lända Bayern, Baden-Württemberg und Estarreich gibts a de Ibalegung, dass ma se zu an oagna Land zamduad (a grouße "Oipmrepublik").
Curitiba

Curitiba, a Groußstod in Brasilien, is d Haptstod vo Paraná (Bundeslound). De Stod is de gräßte Stod vo Sid-Brasilien, mid 1.8 Milliona Eihwohna (2010), und is s politische, wirtschafdliche und kulturelle Zentrum vo Sid-Brasilien.
Fraisinga Bedrusliad

S Fraisinga Bedrusliad is des ödasde deitsch-schbrochige Kiachnliad ausn Mitloita, des ma heit kend. In Wiaklichkaid iss owa in da oid-boarischn Variantn fum Oidhochdeitsch dicht und aufgschrim woan und is desweng a a wichdige Beleg fia de gauns oide Foam fu da boarischn Schbroch. Fafosst woan iss fu am heit unbekauntn Mönch, umara um s Joa 880 noch Grisdus, im Scriptorium fum Glosda Fraising. Haid ligt s in da Boarischn Schdodsbibliodek in Minga (clm 6260 S.158b)
S ödasde "deitsche" Liad.
S Fraisinga Bedrusliad is a Gsaung iwan heiling Bedrus und is des oanzige Gedicht aus oidhochdeitscha Zeid, bai dem in da Haundschrift d Melodi duach Neumen audeit is. Neumen san kloane Markiarungen iwan Text, de zum Baischbü a bai de Gregorianischn Koarel fawent woan san, wai s jo domois nu koane Notn zum aufschreim fu Musi gem hod.
D easchdn zwoa Schdrofn fum Gedicht haundln dafau, wöchane Moch in Heiling Bedrus iwagem woan is und das ea an da Hümmisdia schded und entschait, wai aini kimt und wea ned. De drite Schdrof foadat de Glaibing auf, dass an dn Bedrus fiabitn, das a gnedi is und de Sünda aini lost.
D Schbroch fum Bedrusliad is Oid-Boarisch, wia s in deara Gegend domois gret haum - oda zu mindest gschrim haum. D geamanisdische Belegfoaschung hod owa s Bedrusliad kloa ois boarisch identifiziad. D Faearung fum heiling Bedrus woa a in da boarischn Gegend bsondas fabrait, foa oim in Soizbuag (Sankt Peter) und in Bossau, wo a d Schdiftskiachn an heiling Bedrus gwaid is. Desweng kintad des Liad a doat, oda fia doatn dicht woan sei.
Melodi.
Im iwalifatn Manuskript aus Fraising schdengan iwan Text a kloane Schdrichal und Bunktal, de in ana oafochn Foam de Melodi fum Liad aufzoang soin. Soichane frian Notn nend ma Naumen und duach de kau ma umara rekonsdruian, wia des Fraisinga Bedrusliad gschbüd woan is und glunga hod.
A neiche Intapretazion fu dem oidn boarischn Liad kau ma heit sogoa im Intanet ois mp3 owalodn, des fu de Schbülaid fum Frailiachtmuseam Ukranenland, de si "Cantilena" nenan, aufgnuma woan is und auf denan eanara CD "Orientis partibus" im Joa 2005 aussa kema is.
Snouboaden

Snouboaden (oda kurz boaden) oda a - füa de de Englisch-Kenna Snowboarden - is a Winterspoatoat. Im Gengsats zum Schifoan hot ma ned zwoa Brettl unta de Fiaß, sondan nua oans. Seid de früha achtzger Joar hots bei de Amerikaner de Spoatoat gem, aber eascht Anfang der neinzger Joar hot ma des bei uns scho moi keaht und hot a weche am Berg drommad gseng. D'Junga deana heitzudog eher snouboaden ois schifoan und es gibt a scho a richtige Sene. Seid 1998 is es a a olümbische Distsiplin.
Snouboadbreddl.
Beim boaden gibts verschiane Breddl.
Mit am Breddl, wau ma alls mach ka, des hoaßt si dann All-montain- oder All-Terrain-Board.
Des snouboaden kummt as'm englischen. Desweg'n sogt ma als baorder alls aaf englisch. Di wichtigsten Nama an so am Breddl san:
Bindungen.
Bindungseistellung und -winkel:
Frittatnsuppn

Frittatnsuppn, aa Pfannakuachasuppn oda Oakuachasuppn, is a Suppn in de wos obkuihde, in Stroafn gschnittene, mid Muskat und Soiz herzhaft gwiazte Palatschinken ois Einlog vawendt wern.
Moastns nimmt ma a kräftige, klaare und recht hoasse Rindssuppn, de wo ma iwa de zeascht ins Della glegtn Fritattnstroafn giasst und dann mit Schnilla oda Bedasui garniat. 
De Frittatnsuppn ghead zu de estreichischn Nationalspeisn, is awa aa in olle boarisch- und alemannischsprochigen Regiona sehr beliabt. Z alemannisch hoassts nacha "Flädlesuppe" oda "Flädlisuppe".
Griachaland

Griachaland oda Griechnland (griachisch: "Ελλάς" – "Ellás / Ελλάδα - Elláda"; amtliche Langform: "Ελληνική Δημοκρατία" – Ellinikí Dimokratía) liegt in Siidosteiropa am Middlmeea. Des griachische Staatsgebiet grenzt an Oibanien, (FJR) Mazedonien, Bulgarien und de Tiakei.
Eadkunde.
Regiona in Griachaland san:
Attika
Chalkidike
Epirus
Makedonien, net mit dem Stoot Noadmazedonien zum vawechseln
Peloponnes
Pilion (Provinz Magnisia)
Thessalien
Thrakien
In ebba a Viadl vo da griachischn Flächna entfoit auf ummara 3.000 Inseln, vo dene 167 bewohnt san. De greßtn davo san (2011):
Kreta (in ebba 8.336 km²)
Lesbos (in ebba 1634 km²)
Rhodos (in ebba 1.401 km²)
Chios (in ebba 842 km²)
Kephalonia (in ebba 734 km²)
Samos (in ebba 477 km²)
Naxos (in ebba 389 km²)
Gschicht.
Fia de Gschicht vo Griachaland im Oitadum schaug noch unta: Antike
1829 hod Griachaland de Unabhängigkeit vom Osmanischen Reich dalangt. 
Erschta Kini war da Wittelsbacher Otto I. In mehra Kriag hod Griechaland sei Territorium ausbaut. Im Zwoaten Wejdkriag warss vo de Deitschen bsetzt. 1952 is Griechaland in de NATO aufgnumma worn. Ab 1967 wor siem Joar a Militärdiktatur am Ruada, in dera Zeit san vui Oppositionelle eigsperrt, gfoidad, umbrocht oda ins Exil triem worn (dabei aa da Komponist Mikis Theodorakis). Seit 1981 gheat Griachaland zua EU.
Bevejkerung.
Nem da griachischspoachign Mehrheitsbevejkarung existian no kleanane sprachliche Mindaheitn. De wichtigstn Mindaheitssprochn san gschätzt
Albanisch
Aromunisch (in Zentral-Griachaland in ebba 100.000 aktive Sprecha vo da Gruppn vo de Aromunen oda aa Vlachen, uma 300.000 passive Sprecha)
Bulgarisch, gsprocha vo uma 30.000 muslimische Pomaken
Mazedonisch
Türkisch, in Thrazien
Nominell ghern 95% vo da Bevejkerung da griachisch-orthodoxn Kirch (Estlich-Orthodoxe Kirche Christi) oo. De Kirch übt aa an wesentlichen Einfluss auf des Buidungswesn aus. Danem gibts Muslime, katholische und protestantische Christn und Judn.
Fuaßboi-Wejtmoastaschaft

D' Fuaßboi-Wejdmoastaschaft oda a Fuaßboi-WM is a Pokalbewerb im Fuaßboi, organisiert vo da FIFA, bei dem da Wejdmoasta im Fuaßboi eamittlt werd. Bei dem Turnier ko a jeds Land auf da Wejd ihre eigene Nationalmannschaft mitspuin lassn. Sie werd olle vier Joar in an andan Land ausdrong, as easchte Moi 1930 in Uruguay. Des letzte Tuanier woa de zwonsigste Fuaßboi-Wejdmoastaschaft in Brasilien.
Qualifikation.
Seit 1934 miassn Mannschaftn (bis auf de Gastgeber und launge Zeit da Titlverteidiga) sie in eanane Kontinente qualifiziern.
Do wean Gruppn zammad gmischt und gschaut, wer sie bei dene Gruppn am besten durchsetzn ko.
Es kinna si fia die WM Mannschaftn aus Europa, aus Nordamerika, aus Südamerika, vo Asien, vo Afrika und vo de Inseln im Pazifik fia d'nächste Runden qualifizian.
Zua Zeit hamm dafia insgesamt 32 Mannschaftn de Chance. Wenn de FIFA andas wui, ko des aba jedazeit gändert wern.
Vergongane Tuaniere.
1 "Bei da WM 1950 hods ka Endspü in dem Sinn gebn. Es woa am Ende a Gruppn mid via Mannschaftn. Brasilien hod seine easchtn beiden Spüle hoch gwunna - Uruguay hod amoi unentschiedn gspüt und amoi knopp gwunna. Fost olle Brasilianer hom si scho ois Wejdmoasta gsehn, oba Uruguay hod 2:1 gwunna und is somit Wejdmoasta gwoan."
Bisheriga Wejdmoasta.
Die meistn Titel ham die Brasilianer gwunna, nämli fünf. Danach kumma die Italiener mit fia Titln und dannat die Deitschen, die schu drei Titl gwunna ham. Die Östareicher und die Schweiza ham nu goar kane Wejdmoastaschaft gwunna. In da ewign Dabelln han die Brasilianer vorne, die Deitschen han vor Italien und Östarreich is irgndwo in da Mittn. Bis jez san nua Mannschaftn aus Europa und Südamerika Wejdmoasta gwuan. Es is aa no nie a Mannschaft von am andan Eadteu ins Finale kumman.
Rekoadspüla.
meiste Goi.
2 "A fette Jareszoi haaßt, dass da Spüla in dem Joa aa Wejdmoasta gwoan is."
Wii

As Wii is a Konsoln vo Nintendo. Im Gegnsatz zu de andan Konsoln vom gleichn Jahrgang is as Wii ganz andas. As Wii kon ma mit a Kastl spuin, mit dem ma de Bewegungen vom Keapa aufm Fernsea oda Buidschiam übatrong ko. Wenn oiso zum Baispui oana im Spui an Tennis-Schläga schlogn soi, muaßa voam Fernsea so doa, ois dad ma Tennis spuin.
Des bekannteste Wii-Spui is Wii-Sports, bei dem ma fimf vaschiedene Sportartn spuin ko. Zum Baispui em a Tennis.
Felix Mitterer

Da Felix Mitterer (geboan am 6. Feba 1948 in Achenkirch, im Bezirk Schwåz in Diaroi) is a diarola Schriftschdöla, Dramatika und Schauschbila. Fu eam schdauman fü Drabiacha, Deataschdikl und Heaschbü. Ea gnennd si söwa ois „Tiroler Heimatdichter und Volksautor“ und hod fü kritische Schdikl gschrim, de in Estareich und Deitschlaun oiwai wida fia Wüawi in de Medien gsoagt haum. Am gressan Publikum is a foa oim ois Drabuach-Autor fu da TV-Serie ""Piefke-Saga", fum Feanse-Füm "Andreas Hofer - Die Freiheit des Adlers"" und ois Iwaseza fum Astarix auf Diarolarisch bekaunt.
Sai Lem.
Da Felix Mitterer is ois Buzal glai noch da Gebuat fu am Laundoawata-Boa adopdiad woan. Ea is in Kizbül und Kiachbeag in d Schui gaunga. Daun woar a in da Lealingsschui in Insbruk und hod dano ob 1966 bain Zoiaumt doatn goawat. 1970 han zan easchdn Moi TV-Baidreg fu eam im ORF brocht woan. 1977 hod a si ois fraia Schriftschdöla söbschdendi gmocht. Nem seina litararischn Oawad is a oiwai wida a ois Schauschbila aufdredn, wia in seim Schdikl "Kein Platz für Idioten". Da Mitterer Felix oawat und lebt seid 1995 gemainsaum mid seina Familie in Castlelyons in Ialaund.
In seine Deataschdikl fawent a oiwai wida a mundoatliche Kunstschbroch, maistns Diarolarisch, und schded so schbrochlich wia a inhoitlich oft in da Dradizion fu de so gnendn Foiksschdikl. Ea greift d meara Zeid broblematische Deman auf, de daun oft a hefdige Kontroveasn auslesn, wia zan Baischbü in seim Schdikl "Kein schöner Land", wo s ums Âidringa fum Faschismus in a lendliche Gmoa ged. Mid da satiarischn "Piefke-Saga" hod a si s schwiarige Fahötnis fu de Estareicha und de Deitschn und a d Auswiakungen fum komeazieln Massntourismus am Baischbü fu am diarola Beagdoaf zan Dema gmocht. De meadailige TV-Seria is fun ORF 1991 zum easchdn Moi gsent woan und hod domois hefdige Reakzionen ausglest - fu Leit denan s exdrem guad gfoin hod, bis zu Leit de des gaunze ois Frechheit oda Gscheftsschedigung aungseng haum.
D "Piefke-Saga" und d "Verkaufte Heimat", wo s um de Gschicht fu de Siddiarola im Zwoatn Wödgriag ged und de a fum ORF ausgschdroid woan is, haum in Felix Mitterer ende fu de 1980ga Joa zan grosn Duachbruch fahoifn. Seine Figuan san oft sozial isoliade Aussnseita, so wia in "Kein Platz für Idioten" oder in "Die wilde Frau".
In Mitterer Felix soaine Schdikl wean oiwai wida fu faschidane Deata inszeniad und han maisdns a grossa Publikumsmagnet. Ea schofts oiwai wida, das a sowoi d Kritika, intelektuele Kulturkonsumenten, wia a s grosse Publikum fum Feansen und a d Leit am Laund in seina Hoamad Diaroi gleichamossn mid seine Weak intressiad und zan nochdenga bringt.
Brais.
Nochdem seine kritischn Schdikl an grossa Publikumseafoig ghobt haum, hod da Mitterer Felix a an Haufn Brais fia soai Oawad griagt. Zan Baischbü 1987 in Peter-Rosegger-Brais fum Laund Schdaiamoak, 1991 in Adolf-Grimme-Brais und d Romy fia d Piefke-Saga, 2001 in Ernst-Toller-Brais und 2004 sogoa in Prix Italia fia soai Heaschbü "Die Beichte", des 2003 a in Estareich s Heaschbü fum Joa woan is.
Hans Kumpfmüller

Da Kumpfmüller Hans (geboan 1953) is a iifiatla Dialekt-Schriftschdöla, Kolumnist und Fotograf aus Sankt Geoang bei Owanbeag am In. Ea is a Fadreta fu ana radikaln fonetischn Schreibweis fum Boarischn und oana fu de eafoigreichstn und am meistn schreiwadn Dialekt-Litaratn momentan. Ois gschdaundana ifiatla is sei Schbroch grod an da Grenz zwischn Westmitlboarisch und Ostmitlboarisch und desweng a fia Estareicha und Boan gleich guad lesboa.
Iwa eam.
Da Kumpfmüller Hauns is a weng öfentlichkeidschei und gibt ned gean wos fu seim Brivatlem breis, desweng woas ma a ned sei genaus Gebuatsdatum oda aundane Deteils. Ea hod si owa schau lenga litararisch mid n iifiatla Dialekt und de Brobleme fu seina Region bschefdigt und oiwei wida kloane schdiggln faöfentlicht. Sei easchds Buach "Goidhaum &amp; Logahauskabbe" woa daun 1997 da Duachbruch.
Ea lebt und oawat in Somd Iang (St. Georgen) bei Owanbeag am In, gauns an da Grenz zu Nidabayern. In sein Weak kritisiad a de bidane Dopimoaral fu Politika, Groskopfade und de iifiatla Schduaschedln. Ea schreibt geng de Metodn fu da indusdrieln Laundwiatschoft und des schizofrene Fahätnis fu de Estareicha zum eiganen Dialekt, bzw. zua Boarischn Schbroch.
Nem seina Oawad ois Buach-Autor, schreibt a a nu jede Wocha a Kolumne in Dialekt in da Riada Rundschau und is ois Fotograf untawegs, zum Baischbü in Rumenien und da Ukraine, wo a si auf de Schbuan fu ausgwaundate Estareicha gmocht hod und a an Summa laung mid Lampihiatn duach de Karpatn zong is.
Im Moment zöd da Kumpfmüller Hauns zu de Dialekt-Schriftschdöla in Estareich, de an mearan bublizian und a glesn wean.
Zitat.
fu eam:
*"Ich habe keine / Heimat mehr – / – ich wohne / nur mehr dort"
*"Innviertler Dreifelderwirtschaft: Gugaruz, Mais und Baugrund."
*"noch deitschlond mechdns / jo do homs um 19:38 / an onschluss"
*"xunde wadschn / xunde kinda / bednessn / xunde leid / xunde gemeinde / wellnessn"
iwa eam:
"Das oberösterreichische Innviertel darf sich glücklich schätzen, seine Mundart nicht gänzlich in jener Trostlosigkeit absaufen sehen zu müssen, welche so bezeichnend ist für eine gängige affirmative Laiensprachproduktion, die beim rührenden Muttertagsgedicht beginnt und beim Rahmenprogramm für Ortsparteitage noch lange nicht endet, und in der restlos abgeschliffen ist, was jedem Dialekt Kraft verleiht und ihn in seiner Widerständigkeit ganz selbstverständlich vor eben solcher tödlichen Vereinnahmung schützt." (O.P.Zier, pongaua Schriftschdöla und Schuanalist, in: Literatur und Kritik)
Christoph Ransmayr

Da Ransmayr Christoph (geboan am 20. Meaz 1954 in Wös, Owaestareich) is a estareichischa Schriftschdöla und Litarat.
Sai Lem.
Da Ransmoa Grisdof is Roithaum bai Gmundn aufgwogsn, sei Fota woar a Leara. Ea hod fu 1972 bis 1978 in Wean Filosofi und Etnologi schdudiad und hod dano ois Kuituaredakdea und a ois fraia Autor fia faschidane Zeidschriftn goawat, unta aundam fia s Magazin Extrablatt, fia s Geo, fia s Transatlantik und fia n Merian. Fu 1982 weg hod a si ois fraia Schriftschdöla duachgschlong. Noch dem sei Roman "Die letzte Welt" aussa kema is, woar a z waidigst auf da Roas, in Asien, Noad- und Sidamearika und in Ialaund. Noch Ialaund is a a 1994 gauns umi zong und zwoa noch West Cork.
Seine Text han hauptsechlich Prosa, wo a hisdoarische Faktn mid ausdochde Gschichtn fabint. Schreim duad a auf Hochdeitsch, obwoi ma in seine Text schau meakt, das aus Estareich kimd. Bai seine Heabiacha, de a maistns söwa lest, ret a owa do mea Dialekt wia Hochdeitsch. In ana online Rezension iwa s Heabuach "Die Schrecken des Eises und der Finsternis" beschwead si a deitsche Kritikarin driwa:
"Der gebürtige Österreicher lässt zudem deutlich spürbar seinen entsprechenden Dialekt mit einfließen. Zwar verringert dies nicht das Gesamtverständnis, zumal der gesamte Text mit unvorstellbarer Ruhe und Langsamkeit vorgetragen wird, dennoch fällt diese Sprachfärbung, zumal wenn der Hörer nicht selbst aus dem österreichischen Raum kommt, insgesamt unangenehm auf. Nicht von uma ist man generell bemüht, Hörbücher in hochdeutscher Sprache statt in Oberösterreichisch, Schwäbisch, Fränkisch und anderen Dialekten einlesen zu lassen." 
1997 hod da Christoph Ransmayr d Eaöfnungred bai de Soizbuaga Festschbü ghoidn. Ea hod doatn de exdra fia den Aunlos gschriwane Kuazgschicht "Die dritte Luft oder Eine Bühne am Meer" foaglesn.
Florian Reichssiegel

Da Reichssiegel Florian (maunchmoi a Reichsiegel gschrim) woa a Benediktinamönch, a Schriftschdöla und a Deatadichda dea deilweis im Soizbuaga Dialekt fum 18. Joahundat gschrim hod. Ea is am 26. Dezemba 1735 in Soizbuag auf d Wöd kema und am 15. Mai 1793 in Doanboch bei Wean gschdoam.
Sei Lem.
Neman Ignatz Anton Weiser und in Maurus Lindemayr woa da Florian Reichssiegel oana fu de wichdigstn Dialektschriftschdöla fu da ausgehadn Barok-Zeid. Ea hod in Soizbuag an da Benediktina Univeasidet (heit Uni Soizbuag) Filosofi und Deologi schdudiad und is 1754 ois Magisda feati woan. Nu im söbn Joa is a ois Noviz ins Benediktinaschdift Sankt Beda in Soizbuag gaunga und od 1755 s Oadnsgelübde oglegt. 1759 hod a soei Brimiz ois Pfoara ghobt.
Ob 1760 woar a Brediga in da Schdiftkiacha und a Segredea in da Fawoitung doat. Danem woar a aushüfsweis a nu Leara. Fu 1961 bis 1766 woar a Brofessa im Gimnasium in Soizbuag und dano bis 1775 sogoa Brefekt, oiso Diarekda.
1775 hod da Reichssiegel Florian in Leara-Beruf aufgem und hod wida mea ois Pfoara goawat. Ea woa fia mearane Oatschoftn und Pfoarein, de zan Schdift Sankt Beda ghead haum, zuaschdendi.
Zan Schlus woar a einige Joa in Doanboch bei Wean und is doat am 15. Mai 1793 ois 58jariga gschdoam.
Sei Weak.
Bei de Benediktina in Soizbuag hod da Reichssiegel Florian des domois recht modeana Benediktina-Deata kena gleant. Wei in deara Zeid nu weng Leit Lesn und Schreim kina haum, san in de Glesda und a in de Pfoagemeindn Deataschdikl aufgfiad woan, de de Leit untahoidn und a gleichzeitig eaziang soitn. Gauns im Zeidgeist fum Barok woan de Auffiarungen goa ned so bescheitn, sondan mid Musi und Bünenbüd, Schauschbila und oiwei neiche Schdikl.
Da Florian Reichssiegel hod genau fia des Benediktina-Deata soeine Schdikl gschrim, de a Mischung aus Musi und eansde Gschichtn woan, mid komödiantische Zwischnschdikl, a ois Intaludien bekaunt, de daun oft auf Dialekt woan. Eascht soei Zeidgenoss da Maurus Lindemayr, dea emfois Benediktina Pater woa, hod daun gaunze Deataschdikl komplet auf Dialekt gschrim.
A boa fum Reichssiegel soeine Schdikl san a fadont woan, wia zum Beischbü des "Dramatische Schäfergedicht" fum Johann Michael Haydn, in Bruada fum Joseph Haydn. Fü fu soeine Sochan san schbeda a fagessn woan und woatn nu im Archif, dass wida ausgrom wean.
Stootsobahaupt

As Stootsobahaupt is de Spitznposition in da Vawoitungshierarchie vo am Stoot. Es repräsentiert den Stoot nach inna und außn (im Sinn vom Vökarecht) und bstätigt formal de Ernennung in Staatsämta und de Ausfeatigung vo Gsetzn. De Auswoi und Funktion vom Stootsobahaupt is a Schlisslmeakmoi vo da Stootsfoam.
Arbeo fu Fraising

Da Arbeo fu Fraising (a Aribo und Arbo fu Fraising gschrim; geboan 723 oda fria in Mais baim heiting Meran in Siddiaroi; gschdoam am 4. Mai 784 in Fraising) woa a mitloitalicha Mönch und fu 764 bis zu seim Dod Bischof fu Fraising.
Da Arbeo is fum Bischof Erimbert, in Bruada fum Heiling Korbinian, eazong woan und hod ois Benedikdina-Mönch a langobardisch-romanische Ausbüdung griagt. Untam dritn Bischof fu Fraising, in Josef, woar a zeascht Presbita und daun Notar und 763 Obt fum neich grinddn Glosda Scharnitz im heiting Diaroi. 764 is a in Josef sei Nofoiga und damid fiata Bischof fu Fraising woan.
Untam Arbeo san fu Fraising aus a d Glosda Innichen im Pustadoi (769) und s Glosda Schliase in Owabaian (779) grindd woan. Zwischn 765 und 768 hod a a d Laich fum Korbinian ois Reliquie fu Mais bai Meran noch Fraising iwafian lossn.
Da Arbeo wiad maunchmoi ois easda Schreiwa fu am westgeamanischn Text, oda easchda "deitscha" Autor, bezaichnet, wai ma seina Feda de zwoaschbrochig Latein und Oid-Boarische bzw. Oid-Alemanische Vokabl-Saumlung zuaschreibt, de heit untam Naumen Abrogans bekaunt ist. Ea hod a d Lemsgschicht fum Heiling Korbinian und fum Rengschbuaga Bischof Emmeram aufgschrim, de a fia de Gschichtsfoaschung wichdig san.
Ea is in Fraising begrom und sei katholischa Gedenkdog is da 4. Mai.
Kero

Da Kero (maunchmoi a Gero) woa a Benediktina-Mönch, dea im 8. Joahundat im Glosda Sankt Galln glebt und im doating Skirptoarium gwiakt hod.
Im Kero wiad fu einige Foascha da Codex Abrogans zua gschrim. Des is a mitloitaliche Saumlung fu iwa 3.000 lateinische Vokabl und lifat fia jede a Iwasezung in de domolige lokale geamanische Schbroch, ois Hüf fia de Mönch bai da Missioniarung. De Glossnhaundschrift is nochn easchdn Woat, nemli "abrogans" benaunt, wos mid foiksschbrochlich "dheomodi" ("demiatig") iwasezt wiad. Nochn Kero wiad da Kodex Abrogans a maunchmoi ois "Keronische Glossn" bezaichnet.
Da Kodex Abrogans oda de Keronischn Glossn, je nochdem wia ma s nena wü, is da ola easchde umfaungreichare Text in iagend oana westgeamanischn Schbroch iwahaupt und desweng fia de Schbrochfoaschung bsondas wichdig. Maunche Foascha schreim owa de Vokablsaumlung ned in Kero sondan in Arbeo fu Fraising zua.
Fum Schreiwa Kero soid a a Interlinearveasion fu de Benedikdina-Regln aus n Joa 750 schdauma.
Ob dea Mench wiakle glebt hod oda a Sogngstoit is, is umstriddn.